২০১৬ এবং ২০১৭। পর পর দুবছর হয়েছে কার্নিভ্যাল। এবছর কার্নিভ্যালের তৃতীয় বছর। প্রথম বছরে অংশ নিয়েছিল শহরের ৩৯ টি সেরা পুজো। এবার প্রাথমিকভাবে ধরা হয়েছে ৭৫ টি কমিটি এই কার্নিভ্যালে অংশ গ্রহণ করবে। ২০১৬-তে কার্নিভ্যালের শুরু সময় রাজ্য সরকারের বক্তব্য ছিল, এই ব্র্যান্ডিংয়ের মাধ্যমে বাড়বে লগ্নির সুযোগ। পর্যটন ক্ষেত্রে বাড়বে পর্যটকদের সংখ্যা। এছাড়াও রাজ্যের ভাবমূর্তির সঙ্গে উৎসবের বাণিজ্যিকীকরণ। প্রচেষ্টা ছিল অনেক কিছুর। সেই প্রচেষ্টার কতটা সফল হল, আর কতটাই বা ব্যর্থতা, উঠছে অনেক প্রশ্ন।